
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

, _ ΤΕΥΧΟΣ ΔΕΥΤΕΡΟ _ Αρ. Φύλλου 694 

14 Σεπτεμβρίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΚΟΙΝΗΣ ΩΦΕΛΕΙΑΣ ΙΑΤΡΟΥ 
ΙΩΑΝΝΟΥ ΠΑΠΑΓΕΩΡΓΙΟΥ» και κύρωση του οργα¬ 


νισμού αυτού. 1 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΜΑΝΟΥΣΑΚΑ» και 
κύρωση του οργανισμού αυτού . 2 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορθή επανάληψη της 3783/86/27.2.1987 Απόφασης 
Νομάρχη χαρακτηρισμού λατομικών περιοχών Νο¬ 
μού Χίου ως προς το Φ.Χ. της Λατομικής περιοχής 
«Φυτών - Σπαρτούντας» . 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΚΟΙΝΗΣ ΩΦΕΛΕΙΑΣ ΙΑΤΡΟΥ ΙΩ¬ 
ΑΝΝΟΥ ΠΑΠΑΓΕΩΡΓΙΟΥ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 10883/13.3.1993 πράξη του συμβολαιο¬ 
γράφου Θάσου Κύρου Βασιλείου Τερζίδη με την οποία ο 
Ιωάννης Αυγούστου Παπαγεωργίου σύστησε κοινωφελές 
ίδρυμα με την επωνυμία «ΙΔΡΥΜΑ ΚΟΙΝΗΣ ΩΦΕΛΕΙΑΣ ΙΑ¬ 
ΤΡΟΥ ΙΩΑΝΝΟΥ ΠΑΠΑΓΕΩΡΓΙΟΥ» και έδρα την Κοινό¬ 
τητα Λιμεναρίων της Θάσου. 

2. Τις διατάξεις των άρθρων: α) 95 και 98 του Α.Ν. 
2039/39, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 25.10.93 γνωμοδότηση του Συμβουλίου 
Εθνικών κληρ/των. 

4. Την αριθ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών, 
με την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 154/Β/7.3.1994). 


5. Την αριθ. ΔΥ 3α/Οικ. 370/13.7.1994 κοινή απόφαση 
του Πρωθυπουργού και του Υπουργού Υγείας, Πρόνοιας 
και Κοινωνικών Ασφαλίσεων με την οποία ανατέθηκαν αρ¬ 
μοδιότητες στους Υφυπουργούς Υγείας, Πρόνοιας και 
Κοινωνικών Ασφαλίσεων (ΦΕΚ 550/Β/15.7.94). 

Με πρόταση των Υπουργών Πολιτισμού, Τουρισμού κα¬ 
θώς και των Υφυπουργών Οικονομικών, και Υγείας Πρό¬ 
νοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΚΟΙΝΗΣ ΩΦΕΛΕΙΑΣ ΙΑΤΡΟΥ 
ΙΩΑΝΝΟΥ ΠΑΠΑΓΕΩΡΓΙΟΥ», η οποία έγινε από τον Ιω¬ 
άννη Αυγ. Παπαγεωργίου με την αριθ. 10883/13.3.1993 
πράξη του συμβολαιογράφου Θάσου Κύρου Βασιλείου 
Τερζίδη. 

Το Ιδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Υγείας, Πρόνοιας και Κοινωνικών 
Ασφαλίσεων, Πολιτισμού και Τουρισμού και διέπεται από 
τις διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/39 και των διαταγ¬ 
μάτων που εκδόθηκαν ή θα εκδοθούν, σε εκτέλεση του 
νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΚΟΙΝΗΣ ΩΦΕΛΕΙΑΣ ΙΑ¬ 
ΤΡΟΥ ΙΩΑΝΝΟΥ ΠΑΠΑΓΕΩΡΓΙΟΥ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΚΟΙΝΗΣ ΩΦΕΛΕΙΑΣ ΙΑΤΡΟΥ ΙΩΑΝΝΟΥ ΠΑΠΑΓΕΩΡ- 
ΓΙΟΥ» που συστήθηκε από τον Ιωάννη Αυγούστου Παπα¬ 
γεωργίου με την αριθ. 10883/13.3.1993 πράξη του συμ¬ 
βολαιογράφου Θάσου Κύρου Βασιλείου Τερζίδη αποτελεί 
Νομικό Πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/39, όπως κάθε φορά 

ισχύει ο νομος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Κοινότητα Λιμεναρίων 
της Θάσου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοπός του ιδρύματος είναι: 

α) Η έκθεση και φύλαξη σε κατάλληλο χώρο (Μουσείο) 
έργων πνευματικής και καλλιτεχνικής φύσεως, προκειμέ- 
νου η Νότια Θάσος να αποκτήσει κίνητρο για την ανάπτυξη 
του τουρισμού της. 

β) Η άσκηση κάθε άλλης, προοδευτικής δραστηριότη¬ 
τας, όπως η προστασία του περιβάλλοντος, η πυροπρο¬ 
στασία, η κατασκευή καθισμάτων ή οδών σε τοπία και πη¬ 
γές, η διευκόλυνση των τουριστών για τη μετάβασή τους 
στα αξιοθέατα και οτιδήποτε νόμιμο θα ευνοήσει την 
πνευματική, πολιτιστική και οικονομική ανάπτυξη του νη¬ 
σιού εφόσον για τις συγκεκριμένες δραστηριότητες υπάρ¬ 
χει έγκριση από τις αρμόδιες αρχές. 

γ) Η επιδότηση του τρίτου και πέραν αυτού τέκνου οικο¬ 
νομικά αδύνατων οικογενειών της Νοτίου Θάσου με τρα¬ 
πεζική κατάθεση που θα είναι αναλήψιμη από αυτό μετά 
την τέλεση νόμιμου γάμου του. 

Αρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Διάφορες συλλογές κινητών αντικειμένων, ιστορικού, 
λαογραφικού και λοιπών περιεχομένων, όπως αναλυτικά 
αναφέρονται στη συστατική πράξη. 

β) Η χρήση του ισογείου τριώροφου νεόδμητης οικοδο¬ 
μής, που βρίσκεται στον συνοικισμό Αγιος Γεώργιος της 
Κοινότητας Λιμεναρίων Θάσου, συνολικής έκτασης 
368,65 τετραγωνικών μέτρων, με δεκαέξι (16) μαρμάρινα 
τραπέζια και βιτρίνες ασφαλείας, την οποία παραχωρεί 
δωρεάν στο ίδρυμα ο ιδρυτής, για όσο χρόνο αυτό υφίστα- 
ται, για την έκθεση της παραπάνω συλλογής και έργων του 
ιδρύματος. 

γ) Μια οικοπεδική έκταση 2.229 τετρ. μέτρων, στον Συ¬ 
νοικισμό Αγίου Γεωργίου της Κοινότητας Λιμεναρίων της 
Θάσου και 

δ) Χρηματικό ποσό 10.000.000 δραχμών. 

2. Η περιουσία του ιδρύματος είναι αναπαλλοτρίωτος. Η 
εκποίηση αυτής επιτρέπεται μόνον, εφόσον αποφασιστεί 
από το Διοικητικό Συμβούλιο του ιδρύματος η άμεσος 
επένδυση του προϊόντος της εκποίησης αυτής σε άλλα 
περιουσιακά στοιχεία, που εξυπηρετούν καλύτερα τα συμ¬ 
φέροντα και τους σκοπούς του ιδρύματος. Με τις ίδιες 
προϋποθέσεις και διαδικασία, επιτρέπεται και η διάθεση 
της χρηματικής περιουσίας του ιδρύματος, για την από¬ 
κτηση άλλου περιουσιακού στοιχείου αυτού. 

3. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 


δ) Οι εισπράξεις από τις επισκέψεις των επιθυμούντων 
να απολαύσουν τα εκθέματα, το ύψος των οποίων δεν θα 
αναιρεί τον κοινωφελή χαρακτήρα του ιδρύματος. 

Αρθρο 4 
Διοίκηση 

1. Το ίδρυμα διοικείται από εννεαμελές Διοικητικό Συμ¬ 
βούλιο που αποτελείται από τους: 

α) Ιωάννη Αυγούστου Παπαγεωργίου, ως Πρόεδρο, 
β) Χάϊ'δω Λεβέντη, Φαρμακοποιό, ως Αντιπρόεδρο, 
γ) Αριστοτέλη Αγαπητό, Επιχειρηματία, ως Γραμμα¬ 
τέα. 

δ) Νικόλαο Ιωάννη Λεβέντη, Φαρμακοποιό, ως Ταμία. 

ε) Μαρία συζ. Αλεξάνδρου θωμά. 

στ) Αλέξανδρο θωμά, ιστορικό. 

ζ) Δέσποινα συζ. Ιωάννη Αγαπητού. 

η) Ιωάννη Αγαπητό, Εργοστασιάρχη και 

θ) Ιωάννη Λεβέντη, Δασάρχη και Λαογράφο. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Αντιπρόεδρο, 
τον Γραμματέα και τον Ταμία του ιδρύματος, όταν κενω¬ 
θούν οι θέσεις αυτές, από τα πρόσωπα στα οποία έχουν 
ανατεθεί τα καθήκοντα αυτά με τη συστατική πράξη του 
ιδρύματος. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται σύμφωνα με τις 
διατάξεις της συστατικής πράξης και του άρθρου 99 του 
Α.Ν. 2039/1939 και ειδικότερα: 

α) Ο Πρόεδρος αντικαθίσταται από το νόμιμο κατά σειρά 
ηλικίας κληρονόμο του και αν ποτέ δεν υπάρχουν κληρο¬ 
νόμοι από τον κάθε φορά ιερέα του συνοικισμού Αγ. Γεώρ- 
γιος. 

β) Τα λοιπά μέλη αντικαθίστανται με άλλο πρόσωπο, 
που προτείνεται από τον ιδρυτή ή τον κατέχοντα τη θέση 
του Προέδρου, μετά από απόφαση του Διοικητού Συμβου¬ 
λίου του ιδρύματος, που επιλέγει το νέο μέλος, κατά το 
δυνατόν, εκ των απασχολουμένων στο ίδρυμα προσώπων, 
τα οποία επιδεικνύουν ζήλο για την εκπλήρωση των σκο¬ 
πών του ιδρύματος και προέρχονται υποχρεωτικά από την 
περιοχή της νοτιάς Θάσου. 

4. Το Διοικητικό Συμβούλιο συνεδριάζει τακτικά κάθε 
τετράμηνο και έκτακτα οπότε το ζητήσει ο Πρόεδρος ή 
τρία τουλάχιστον από τα μέλη του, με γραπτή αίτησή τους 
προς τον πρόεδρο, πάντοτε όμως έπειτα από πρόσκληση 
του Προέδρου, ή του νόμιμου αναπληρωτή του. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείαι ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο- 

φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Καβάλας) τον προϋπολογισμό και 
απολογισμό του ιδρύματος, σύμφωνα με τις διατάξεις των 
άρθρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου επτά (7) τουλάχιστον ημέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 


ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, ο πρεσβύτερος των μελών του Διοικητι¬ 
κού Συμβουλίου του ιδρύματος. 

Αρθρο 7 

Αρμοδιότητες Γραμματέα 

1. Ο Γραμματέας του Διοικητικού Συμβουλίου του ιδρύ¬ 
ματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την κατατροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 

Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην κυριότητα 
του Ιερού Ναού Αγίου Γεωργίου του ομώνυμου Συνοικι¬ 
σμού Λιμεναρίων Θάσου, για την εκτέλεση των ιδίων σκο¬ 
πών που αναγράφονται στο άρθρο 2 του παρόντος οργανι¬ 
σμού. 

Στους Υπουργούς Πολιτισμού και Τουρισμού και στους 
Υφυπουργούς Οικονομικών και Υγείας, Πρόνοιας και Κοι¬ 


νωνικών Ασφαλίσεων, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 31 Αυγούστου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΚΩΝ 

Δ. ΓΕΩΡΓΑΚΟΠΟΥΛΟΣ 


ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Ε. ΣΚΟΥΛΑΚΗΣ 


ΠΟΛΙΤΙΣΜΟΥ 

Αθ. ΜΙΚΡΟΥΤΣΙΚΟΣ 


ΤΟΥΡΙΣΜΟΥ 

Δ. ΛΙΒΑΝΟΣ 


-♦- 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΕΩΡΓΙΟΥ ΜΑΝΟΥΣΑΚΑ» και κύ¬ 
ρωση του οργανισμού αυτού. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 16826/12.4.1994 πράξη του συμβολαιο¬ 
γράφου Χανιών Γρηγορίας Μαλεφάκη - Αποστολάκη, με 
την οποία η Ελένη χα Γεωργίου Μανούσακα σύστησε κοι¬ 
νωφελές ίδρυμα με την επωνυμία «ΙΔΡΥΜΑ ΓΕΩΡΓΙΟΥ 
ΜΑΝΟΥΣΑΚΑ» και με έδρα την Κοινότητα Ταυρωνίτη 
Επαρχίας Κισάμου Νομού Χανιών. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 21.6.1994 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431/268/0006Α/2.3.94 κοινή από¬ 
φαση του Πρωθυπουργού και του Υπουργού Οικονομικών, 
με την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 154/Β/7.3.1994). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών αποφασί¬ 
ζουμε: 


Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΕΩΡΓΙΟΥ ΜΑΝΟΥΣΑΚΑ», η 
οποία έγινε από την Ελένη χα Γεωργίου Μανούσακα με 
την αριθ. 16826/12.4.1994 πράξη της συμβολαιογράφου 
Χανιών Γρηγορίας Μαλεφάκη - Αποστολάκη. Το Ίδρυμα 
τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικο¬ 
νομικών και Εθνικής Παιδείας και θρησκευμάτων και διέ- 
πεται από τις διατάξεις της παραπάνω συστατικής του 
πράξης, του παρακάτω οργανισμού, του Α.Ν. 2039/39 και 
των διαταγμάτων που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΓΕΩΡΓΙΟΥ ΜΑΝΟΥΣΑΚΑ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΓΕΩΡΓΙΟΥ ΜΑΝΟΥΣΑΚΑ» που συστήθηκε από την Ελένη 
χα Γεωργίου Μανούσακα, με την αριθ. 16826/12.4.1994 
πράξη της συμβολαιογράφου Χανιών Γρηγορίας Μαλε- 
φάκη - Αποστολάκη, αποτελεί Νομικό Πρόσωπο ιδιωτικού 
δικαίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/39, όπως κάθε φορά ισχύει ο νομος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Κοινότητα Ταυρωνίτη 
Επαρχίας Κισάμου Νομού Χανιών. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2 

Σκοπός 

Σκοπός του ιδρύματος είναι η παροχή με τη λήξη εκά- 
στου σχολικού έτους χρηματικού βραβείου στους τρεις 
πρωτεύσαντες μαθητές της ΣΤ' τάξης του Δημοτικού σχο¬ 
λείου Ταυρωνίτη, προκειμένου να τονωθεί η φιλομάθεια 
των μαθητών, να δημιουργηθεί ευγενής άμιλλα και πνεύμα 
υγειούς ανταγωνισμού και γενικώς ως κίνητρο για την εν 
γένει βελτίωσή τους και την αύξηση της μελέτης τους. 

Για τον σκοπό αυτό θα διατίθεται κάθε φορά ποσοστό 
50% των ετησίων τόκων του κεφαλαίου του ιδρύματος, το 
δε υπόλοιπο ποσοστό θα κεφαλαιοποιείται. 

Από το ποσοστό προς διανομή το 1 /2 θα διατίθεται στον 
πρώτο μαθητή και το υπόλοιπο 1 /2 θα διατίθεται εξ ίσου 
στους δεύτερο και τρίτο. 

Σε περίπτωση ισοβαθμίας μαθητών το Διοικητικό Συμ¬ 
βούλιο του ιδρύματος διενεργεί κλήρωση μεταξύ των ισο- 
βαθμισάντων, προκειμένου να επιλέγουν οι τρεις πρωτεύ¬ 
σαντες. 

Αρθρο 3 

Περιουσία - Πόροι 

1. Περιουσία του ιδρύματος αποτελεί: 

Το ποσόν των δύο εκατομμυρίων διακοσίων χιλιάδων 
(2.200.000) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές οποιουδήποτε φυ¬ 
σικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Ευτύχιο Ιωάννου Φουντουλάκη. 

β) Εκάστοτε Ιερέα της Ενορίας Ταυρωνίτου. 

γ) Εκάστοτε Πρόεδρο ή Αντιπρόεδρο της Κοινότητας 
Ταυρωνίτου. 


δ) Εκάστοτε Διευθυντή του Δημοτικού Σχολείου Ταυ¬ 
ρωνίτου και 

ε) Εκάστοτε Πρόεδρο του Συλλόγου Γονέων και Κηδε¬ 
μόνων Ταυρωνίτου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, τον Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/ 
1939. 

4. Το Διοικητικό Συμβούλιο συνεδριάζει τακτικά κάθε 
τρεις μήνες και έκτακτα οπότε το ζητήσει ο Πρόεδρος ή 
τέσσερα από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος Οργανισμού του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Χανιών) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ- 

θρων 101 και 102 του Α.Ν. 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον ημέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα τΌυ ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την κατατροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπάνων του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δημοτικό 
Σχολείο Ταυρωνίτη για την εκτέλεση του ίδιου σκοπού. 

Στον Υπουργό Εθνικής Παιδείας και θρησκευμάτων και 
στον Υπουργό Οικονομικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 31 Αυγούστου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΔΗΜ. ΓΕΩΡΓΑΚΟΠΟΥΛΟΣ ΓΕΩΡ. ΠΑΠΑΝΔΡΕΟΥ 

-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.27.1 /ΟΙΚ.49 4 (3) 

Ορθή επανάληψη της 3783/86/27.2.1987 Απόφασης 

Νομάρχη χαρακτηρισμού λατομικών περιοχών Νομού 

Χίου ως προς το Φ.Χ. της Λατομικής περιοχής «Φυτών - 

Σπαρτούντας». 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Τον Ν. 1428/1984 (ΦΕΚ 43Α/11.4.84) «Εκμετάλ¬ 
λευση λατομείων αδρανών υλικών και άλλες διατάξεις». 

2. Τον Ν. 2115/15.2.93 (ΦΕΚ 15/Α/93) «Τροποποίηση 
αντικατάσταση και συμπλήρωση διατάξεων του Ν. 1428/ 
84». 

3. Το Π.Δ. 229/86 «Σύσταση και Οργάνωση Γ.Γ.Β. όπως 
τροποποήθηκε από το Π.Δ. 396/89 «Περί Οργανισμού του 
Υπουργείου». 

4. Τον Ν. 3200/55 «Περί Διοικητικής Αποκέντρω¬ 
σης». 


5. ΤηνΤ.Υ. 3783/86/27.2.87 απόφαση Νομάρχη χαρα¬ 
κτηρισμού λατομικών περιοχών Νομού Χίου. 

6. Την απόφαση Υπουργού ΒΕΤ 5188/10.6.87/ 
Ερευνών Υπεδάφους/Τμ. Α' με την οποία εγκρίνονται οι 
λατομικές περιοχές Ν. Χίου. 

7. Την από 17.6.94 έκθεση της Επιτροπής για την χω¬ 

ροταξική κατανομή των καθορισμένων λατομικών περιο¬ 
χών η οποία διεπίστωσε ότι στην λατομική περιοχή «Φυτών 
- Σπαρτούντας» την Τ.Υ. 3783/86/87 απόφαση όι συντε¬ 
ταγμένες των ορίων ΤΣ1.ΤΣ4 πρέπει να αναφέρονται 

σε Κ.Φ.Χ. ΧΙΟΣ - ΘΥΜΙΑΝΑ με Φ = 38Ί 5' και λ = 2Ί 5' 
ενώ στην Απόφαση λαθασμένα αναγράφεται ότι ανήκουν 
σε Κ.Φ.Χ. ΒΟΛΙΣΣΟΣ με I = 38Ί 5' & Μ = 2Ί 5', αποφασί¬ 
ζουμε: 

Τροποποιούμε την υπ’ αριθμ. Τ.Υ. 3783/86/87 από¬ 
φαση Νομάρχη χαρακτηρισμού λατομικών περιοχών Νο¬ 
μού Χίου ως προς τον Κ.Φ.Χ. της λατομικής περιοχής «Φυ-* 
τών - Σπαρτούντας» από Κ.Φ.Χ. ΒΟΛΙΣΣΟΣ με I = 38°15' 
και Μ = 2°15' σε Κ.Φ.Χ. «ΧΙΟΣ ΘΥΜΙΑΝΑ» με Φ = 38Ί 5' 
και λ = 2°15' και συγκεκριμένα: 

Χαρακτηρίζουμε σύμφωνα με τις διατάξεις του άρθρου 
3 παρ. 6 του Ν. 1428/84 τις παρακάτω περιοχές του Νο¬ 
μού Χίου σαν λατομικές: 

α) Περιοχή Σπαρτόυντας - Φυτά: Εμβαδόν 1.500 στρέμ¬ 
ματα περίπου. 

Φ.Χ. ΧΙΟΣ ΘΥΜΙΑΝΑ: ΚΛΙΜΑΚΑ 1:50.000 

Κ.Φ.Χ. φ= 38Ί5' λ= 2Ί5' 

Αζιμουθιακές συντεταγμένες του χώρου: 

ΤΣ1 : X = 2750 Ψ = 32000 

ΤΣ2 : X = 3260 Ψ = 32750 

ΤΣ3 : X = 4500 Ψ = 31950 

ΤΣ4 : X = 4000 Ψ= 31150 

β) Περιοχή Αρμολίων - Πυργί, Φέση Ταύρος: Εμβαδόν 
820 στρέμματα περίπου 
Φ.Χ. ΘΥΜΙΑΝΑ: ΚΛΙΜΑΚΑ 1:50.000 
Κ.Φ.Χ. φ = 38Ί 5' “ ' "" λ= 2Ί5' 

Αζιμουθιακές συντεταγμένες του χώρου: 


ΤΣ1 : X = 5000 

Ψ = - 1600 

ΤΣ2 : X = 5300 

Ψ= - 1750 

ΤΣ3 : X = 5125 

Ψ = - 2360 

ΤΣ4 : X = 5360 

Ψ = - 3450 

ΤΣ5 : X = 4650 

Ψ = - 3425 

ΤΣ6 : X = 4880 

Ψ = - 2800 

ΤΣ7 : X = 4650 

Ψ = - 2020 

γ) Περιοχή Παναγιάς Αρβανίτισσας: Εμβαδόν 1.100 

στρέμματα περίπου 

Φ.Χ. ΒΡΟΝΤΑΔΟΣ: 

ΚΛΙΜΑΚΑ 1:50.000 

Κ.Φ.Χ. φ = 38Ί 5' 

λ= 2Ί 5' 

Αζιμουθιακές συντεταγμένες του χώρου: 

ΤΣ1 : X = 7750 

Ψ= 16.525 

ΤΣ2 : X = 8600 

Ψ= 17.550 

ΤΣ3 : X = 9200 

Ψ= 17.020 

ΤΣ4 : X = 8250 

Ψ= 16.015 

δ) Περιοχή Λίπους, θέση Σκιμιές: Εμβαδόν 1.100 

στρέμματα περίπου 

Φ.Χ. ΒΡΟΝΤΑΔΟΣ: 

ΚΛΙΜΑΚΑ 1:50.000 

Κ.Φ.Χ. φ = 38Ί 5' 

λ= 2°15' 

Αζιμουθιακές συντεταγμένες του χώρου: 

ΤΣ1 : X = 12400 

Ψ= 19.630 

ΤΣ2 : X = 13610 

Ψ= 20.300 

ΤΣ3 : X = 13800 Ψ= 19.375 

ΤΣ4 : X = 12750 Ψ= 19.000 

ε) Περιοχή Ελίντας: Εμβαδόν 1.080 στρέμματα περίπου 
Φ.Χ. ΒΟΛΙΣΣΟΣ: ΚΛΙΜΑΚΑ 1:50.000 
Κ.Φ.Χ. φ = 38Ί5' λ=2Ί5' 


Αζιμουθιακές συντεταγμένες του χώρου: 


ΤΣ1 : X = 2200 

Ψ= 16.300 

ΤΣ2 : X = 3100 

Ψ= 17.180 

ΤΣ3 : X = 3400 

Ψ= 16.600 

ΤΣ4 : X = 3000 

Ψ= 15.700 

στ) Περιοχή Φά: Εμβαδόν 2.680 στρέμματα περίπου 


Φ.Χ. ΘΥΜΙΑΝΑ: ΚΛΙΜΑΚΑ 1:50.000 
Κ.Φ.Χ. φ = 38Ί5' λ= 2Ί5' 


Αζιμουθιακές συντεταγμένες του χώρου: 


ΤΣ1 : X = 5545 
ΤΣ2 : X = 6400 
ΤΣ3 : X = 5800 
ΤΣ4 : X = 6030 
ΤΣ5 : X = 5150 
ΤΣ6 : X = 4920 


Ψ= 12.560 
Ψ= 12.325 
Ψ= 11.150 
Ψ= 9.725 
Ψ = 9.500 
Ψ= 11.000 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 30 Αυγούστου 1994 
Ο Νομάρχης 
ΠΑΝΑΓΙΩΤΗΣ ΡΗΓΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



